b'\n_START_ARTICLE_\nNever Mind the Bollocks, Here\'s the Sex Pistols\n_START_SECTION_\nPregled\n_START_PARAGRAPH_\nDelovni naslov albuma je bil "God Save The Sex Pistols", vendar so naposled izbrali bolj udarni naslov "Never Mind The Bollocks, Here\'s The Sex Pistols" po frazi kitarista Steve Jonesa. Ob izidu albuma je skupina postala \xc5\xa1e bolj kontroverzna, ko je policija nasprotovala naslovu albuma, ki je bil razstavljen ob oknu trgovine. Sex Pistols so bili obto\xc5\xbeeni na podlagi britanskega Zakona o neprimernem ogla\xc5\xa1evanju iz leta 1889, ker v angle\xc5\xa1kem slengu beseda "bollocks" pomeni moda (organ), vendar je njihov odvetnik uspel dokazati, da ima beseda ve\xc4\x8d pomenov in da je v naslovu albuma iz konteksta razvidno, da pomeni "nesmisel".  Predsedujo\xc4\x8di zasli\xc5\xa1anju je bil prisiljen zaklju\xc4\x8diti:_NEWLINE_Kljub temu, da moji kolegi in jaz iskreno obsojamo vulgarno izkori\xc5\xa1\xc4\x8danje najslab\xc5\xa1ih instinktov \xc4\x8dlove\xc5\xa1ke narave za doseganje dobi\xc4\x8dka iz va\xc5\xa1e strani in s strani va\xc5\xa1ega podjetja, vas moramo, z zadr\xc5\xbeki, oprostiti vsake izmed \xc5\xa1tirih obto\xc5\xbeb._NEWLINE_\xc5\xa0e intenzivnej\xc5\xa1e ogor\xc4\x8denje sta povzro\xc4\x8dili besedili skladb "God Save the Queen" in "Anarchy in the U.K." ter platnica singla "God Save the Queen". \xc4\x8clane skupine so napadli na ulicah, \xc4\x8dlani parlamenta pa so celo zahtevali, da se jih obesi pri londonskih izdajalskih vratih._NEWLINE_Johnny Rotten se v svojih besedilih loti Boga (No Feelings), politi\xc4\x8dnih institucij (God Save The Queen) in podjetij (EMI). Bolj specifi\xc4\x8dno se loti tudi vseh vrst eskapizma (Holiday in the Sun), od drog (New York), moralnih prevar (Liar), nedelavnosti (Seventeen) do intelektualne lenobe (Pretty Vacant). Resni\xc4\x8dno zaskrbljujo\xc4\x8di Bodies pa skr\xc4\x8di bistvo \xc4\x8dlove\xc4\x8dnosti do kosti.\n_START_SECTION_\nUspeh in vpliv\n_START_PARAGRAPH_\nNaro\xc4\x8dil pred izdajo je bilo dovolj, da je album \xc5\xbee ob izidu zasedel 1. mesto uradne britanske glasbene lestvice, v ZDA pa je debitiral na 106. mestu glasbene lestvice Billboard._NEWLINE_Vplivni kritiki obravnavajo album kot osrednji vpliv na punk rock in poznej\xc5\xa1e oblike popularne glasbe._NEWLINE_Leta 2006 je bil na NME izglasovan za 16. najbolj\xc5\xa1i album vseh \xc4\x8dasov._NEWLINE__NEWLINE_Leta 1987 ga je revija Rolling Stone imenovala za 2. najbolj\xc5\xa1i album zadnjih 20 let, zaostal je le za Sgt. Pepper\'s Lonely Hearts Club Band skupine The Beatles. Ista revija ga je imenovala tudi za 41. najbolj\xc5\xa1i album vseh \xc4\x8dasov. V intervjuju leta 2002 je  Charles M. Young, novinar revije Roling Stone, izjavil:_NEWLINE_Never Mind The Bollocks je spremenil vse. Ni\xc4\x8desar podobnega se ni pojavilo pred njim in pravzaprav ni bilo ni\xc4\x8desar povsem podobnega po njem. Najbli\xc5\xbeje temu je najverjetneje bila Nirvana, na katere so Sex Pistols mo\xc4\x8dno vplivali._NEWLINE_Leta 1997 je bil imenovan za 24. najbolj\xc5\xa1i album vseh \xc4\x8dasov glede na anketo Music of the Millennium, ki so jo izvedli v Veliki Britaniji. _NEWLINE_Revija Q ga je leta 2005 uvrstila na 28. mesto lestvice "Najbolj\xc5\xa1i albumi vseh \xc4\x8dasov"._NEWLINE_Revija Kerrang! ga je uvrstila na 1. mesto seznama "50 najbolj\xc5\xa1ih punk albumov vseh \xc4\x8dasov"._NEWLINE_Revija Time ga je leta 2006 uvrstila na seznam "100 najbolj\xc5\xa1ih albumov vseh \xc4\x8dasov" .\n_START_SECTION_\nSeznam skladb\n_START_PARAGRAPH_\nSprva je album vseboval 11 skladb (Virgin V2086), preden si je skupina premislila in dodala \xc5\xa1e dvanajsto skladbo, "Submission". Pred spremembo je bilo \xc5\xbee natisnjenih 50,000 izvodov, katerim se je dodal singl "Submission" kot brezpla\xc4\x8den dodatek.'